Polisieman skiet kaptein en stasiekommissaris | Maroela Media
Polisieman skiet kaptein en stasiekommissaris
Die minister van polisie, Nathi Mthetwa. Foto: GCIS
ŉ Polisieklerk het Maandagmiddag die Rosebank polisiestasie binnegestorm en ŉ polisiekaptein doodgeskiet en die stasiekommissaris gewond.
Die minister van polisie, Nathi Mthetwa, het aan verslaggewers by die Rosebank polisiestasie gesê die klerk het hierna selfmoord gepleeg. Volgens Mthetwa het die polisieklerk omstreeks 15:45 Maandagmiddag die polisiestasie binnegegaan en na die kommissaris se kantoor gegaan waar hy haar en die kaptein geskiet het. Die kaptein is op die toneel dood verklaar. Die stasiekommissaris is in ŉ ernstige toestand na ŉ nabygeleë hospitaal geneem. Die polisieklerk is op die toneel dood. Volgens Mthetwa is die polisieklerk verlede week skuldig bevind aan die nalatige hantering van ŉ vuurwapen. Dit is nie duidelik of die man aan diens was of reeds afgedank was nie. Mthetwa het die voorval as ŉ tragedie beskryf en gesê dit is ook kommerwekkend dat die kaptein en stasiekommissaris vroue was – Sapa
Gautrein begin Dinsdag tussen Pretoria en Johannesburg loop
AfriForum Jeug bring hofaansoek oor jeugopleiding by millitêre basis